I 1928 ble Benn på nytt valgt inn i parlamentet, men denne gang som Labour-medlem for Aberdeen North valgdistrikt. Året etter ble han utnevnt til minister for India og var det frem til 1931 i Ramsay MacDonald-regjeringen og ble tatt i ed som medlem av Privy Council i 1929. Men han nektet å følge MacDonald inn i koalisjonsregjeringen mellom Labour og Conservative og i 1931 mistet han sin parlamentsplass til John George Burnett. Benn vendte tilbake til parlamentet i 1937 da han ble valgt for Gorton valgdistrikt, som ligger nær Manchester.